### Resumé

*JURA har anmodet om en lokalplan for nyt byområde. Med afsæt i [adresse] hjemløsestrategi ønsker Vejle Kommune og [adresse], at opføre 81 almene boliger. Heraf er de 22 boliger til unge mennesker, der er i risiko for at ende som hjemløse. Lokalplanområdet ligger [adresse] 74 i Vejle mellem [adresse] og nord for [adresse]. Lokalplanen skal muliggøre opførelse af boliger i tre-fire etager syd for [adresse] og nord for sportspladsen. Lokalplanen giver mulighed for at reetablere sportspladsen med atletikbaner, redskabsskure, overdækket opholdsareal samt udvidelse af parkeringspladsen.*

### Sagsfremstilling

![Kort over lokalplanområdet](data:image/jpeg;base64...)

*Figur 1: Kort over lokalplanområdet*

![Situationsplan med fire punkthuse](data:image/jpeg;base64...)

*Figur 2: Situationsplan med fire punkthuse vist med sadeltage, en ny sportsplads med atletikanlæg. (Tegninger af RAVN Arkitektur)*

*![Visualisering af punkthusene med træfacader og sadeltage](data:image/jpeg;base64...)*

*Figur 3: Illustration af punkthusene, som opføres i tre og fire etager. (Tegninger af RAVN Arkitektur)*

Lokalplanområdet ligger [adresse] 74 i Vejle mellem [adresse] og [adresse].

Lokalplanområdet er knap 19.000 m2. JURA har anmodet om lokalplanen for arealet, der er ejet af Vejle kommune.

Lokalplanområdet anvendes i dag til parkering. Dertil er der en sportsplads som primært anvendes af Midtbyskolen til udendørs idræt. Øst for lokalplanområdet er der ved at blive etableret grusparkeringsplads til DGI-huset. Mellem grusparkeringspladsen og lokalplanområdet, langs åen og langs [adresse] er der levende hegn.

I 2019 udarbejdede Vejle Kommune en hjemløsestrategi med formålet om halvering af hjemløse. Det var især oplagt at se på unge under tredive år, der er eller er i risiko for at blive hjemløse. Derfor igangsatte Vejle Kommune en proces med en række interessenter for at få formuleret et boligprojektet og indretningen af de enkelte boliger til målgruppen.

Lokalplanområdet udvikles i samarbejde med [adresse]. Lokalplanområdet skal give mulighed for almene boliger med en bred social beboersammensætning. Det sker ved at opføre familieboliger og små etværelsesboliger til unge under tredive år.

Lokalplanen skal muliggøre opførelse af boliger i fire punkthuse i tre-fire etager langs Vejle Å. Boligerne får en attraktiv placering langs åen og skal have en arkitektonisk udformning, som er stedet værdigt. Boligerne opføres som træbyggeri.

Der opføres 59 familieboliger og 22 ungeboliger, hvor beboerne i familieboligerne kan være rollemodeller for unge mennesker, der er i risiko for at ende som hjemløse. Der skal være fællesfaciliteter, der giver gode muligheder for socialt samvær mellem beboerne.

Parkeringspladsen udvides med beboerparkering til de nye boliger. Parkeringspladsen beplantes i bedst muligt omfang med enkeltstående træer mellem båsene og med en tæt lav hæk eller buskbeplantning med træer som overstandere mod boldbanen.

Beplantning mod vest ved grusparkeringspladsen samt mod syd til [adresse] bevares, ligesom stien langs åen fortsat er offentlig.

Terrænet i lokalplanområdet hæves til cirka kote 2/2,5 i hele området frem til midten af de nye boliger. Fra midten af de nye boliger og frem til åen, fastholdes terrænet som i dag, med færrest mulige justeringer. Dermed får terrænet cirka samme højde som grusparkeringspladsen mod vest og regionens ejendom på [adresse] 76.

**Særlige planmæssige forhold**

Indkørselsforholdene etableres som højre ind og højre ud til og fra [adresse].

**Kommuneplantillæg**

I forbindelse med udarbejdelse af lokalplanforslaget skal der udarbejdes et tillæg til kommuneplanen. Tillægget skal ændre dele af kommuneplanrammens anvendelse fra offentlige formål til boligformål.

**Vurdering af afledte konsekvenser**

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Notat for afledte konsekvenser er under udarbejdelse, og vil være klart ved behandling af lokalplanforslaget.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget er otte uger jævnfør planloven, da tillægget ændrer anvendelsen, og dermed har særlig interesse for offentligheden.

**Overtagelsespligt/Frafaldserklæring**

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udarbejdelse af forslag til lokalplan nr. 1342 og tillæg nr. 2 igangsættes.

### Beslutning

Godkendt.

Annemette Jørgensen var fraværende.